  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 11/12077/18.01.2024

R E F E R A T   D E   A P R O B A R E 
privind acordarea unui mandat special reprezentantului Municipiul Brad  în Adunarea Generală  a  Asociației de Dezvoltare Intercomunitară
 ”AQUA PREST HUNEDOARA” 


	Asociația de Dezvoltare Intercomunitară ”AQUA PREST HUNEDOARA” este înființată conform Ordonanței Guvernului nr. 26/2000 cu privire la asociații și fundații, cu completările și modificările ulterioare și își desfășoară activitatea conform actului constitutiv și a statutului aprobate de Adunarea Generală a asociaților precum și a statutului-cadru ale asociațiilor de dezvoltare intercomunitară cu obiect de activitate serviciile de utilități publice.
           Conform Contractului de delegare a gestiunii serviciilor publice de alimentare cu apă și canalizare nr. 5400/05.05.2009 și respectiv nr. 223/05.05.2009, Asociația de Dezvoltare Intercomunitară ”AQUA PREST HUNEDOARA” are relații contractuale cu Operatorul Regional S.C. APA PROD S.A. DEVA.
            Prin adresa Asociației de Dezvoltare Intercomunitară ”AQUA PREST HUNEDOARA”, înregistrată la Primăria Municipiului Brad sub nr. 14495/16.01.2024,  s-a solicitat acordarea unui mandat special reprezentantului Municipiul Brad  în Adunarea Generală a  Asociației pentru a aproba proiectele înscrise pe ordinea de zi a ședinței A.G.A. din data de 01.02.2024.
	Documentele pentru care se solicită aprobarea votului pentru/împotrivă sunt următoarele:
1. Aprobarea Planului de Afaceri al S.C. APA PROD S.A. Deva;
2. Aprobarea lucrărilor de întreținere, înlocuire și dezvoltare din Fondul IID a bunurilor publice de retur preluate în exploatare, întreținere și administrare de către S.C. APA PROD S.A. Deva, de la UAT-urile membre ADI, aferente anului 2024;
Operatorul Regional S.C. APA PROD S.A. DEVA a transmis avizul ANRSC nr. 981593/18.12.2023 pentru planul de afaceri aferent strategiei de tarifare elaborată pentru implementarea investițiilor în infrastructura de apă și apă uzată dezvoltate de operator. Se menționează faptul că planul de afaceri aferent strategiei de tarifare supus aprobării a fost avizat.
Prin adresa nr. 18874/07.12.2023 operatorul S.C. APA PROD S.A. Deva a prezentat RAPORTUL DE SPECIALITATE privind aprobarea lucrărilor de întreținere, înlocuire și dezvoltare din Fondul IID a bunurilor publice de retur preluate în exploatare, întreținere și administrare de către S.C. APA PROD S.A. Deva, de la UAT-urile membre ADI, aferente anului 2024.
Prin adresa nr. 19580/19.12.2023, operatorul S.C. APA PROD S.A. Deva a prezentat completarea RAPORTULUI DE SPECIALITATE nr. 18872/07.12.2023, cu următoarele precizări:
· pentru anul 2024, sursele de finanțare constituite sau care vor fi constituite la nivelul Fondului IID sunt:
· redevența aferentă bunurilor publice de retur preluate din exploatare, întreținere și administrare;
· impozitul pe profit plătit de operator unității administrativ teritoriale.
În completare la punctul 1 de pe ordinea de zi a ședinței AGA din data de 01.02.2024, prin adresa înregistrată la Primăria Municipiului Brad sub nr. 14681/17.01.2024, Asociația de Dezvoltare Intercomunitară „ AQUA PREST  HUNEDOARA”, a comunicat defalcarea redevenței pe UAT-uri pentru anul 2024.
	În contextul celor de mai sus am  inițiat prezentul proiect de hotărâre prin care am propus aprobarea acordării unui mandat special reprezentantului Municipiul Brad  în Adunarea Generală a Asociației de Dezvoltare Intercomunitară ”AQUA PREST HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 16 alin. (3) lit. a) și art. 21 alin. (1) din Statutul Asociaţiei de Dezvoltare Intercomunitară ,,AQUA PREST HUNEDOARA”, ale art. 12 alin. (11) din Metodologia de ajustare tarifară a preţurilor/tarifelor pentru serviciile publice de alimentare cu apă şi de canalizare, pe baza strategiei de tarifare aferente planului de afaceri, aprobată prin Ordinul nr. 230/2022 al Președintelui A.N.R.S.C., ale art. 10 alin. (5) din Legea nr. 51/2006 a serviciilor comunitare de utilități publice, cu modificările și completările ulterioare, ale art.12 alin.(1) lit. i) și art. 35 alin. (4) din Legea nr. 241/2006 privind serviciul de alimentare cu apă și de canalizare, cu modificările și completările ulterioare, ale art.129 alin. (1) lit. d), alin. (7) lit. n) din O.U.G. nr. 57/2019 privind Codul administrativ cu modificările și completările ulterioare precum și ale art. 11 alin. 4  din Legea nr. 554/2004 a contenciosului administrativ, actualizată.

